
ŠAKIŲ RAJONO SAVIVALDYBĖS TARYBA

SPRENDIMAS

DĖL SIESARTĖNŲ IR ŠAKIŲ „AUKURO“ PAGRINDINIŲ MOKYKLŲ BEI ŠAKIŲ „VARPO“ VIDURINĖS MOKYKLOS REORGANIZAVIMO TVIRTINIMO
 

2012 m. balandžio 13 d. Nr. T-162
Šakiai

   


Rajono savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262) 2.96, 2.99, 2.101 ir 2.103 str., Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p. ir 18 str. 1 d., Švietimo įstatymo (Žin., 1991, Nr. 23-593; 2003, Nr. 63-2853) 44 str. 1 ir 6 d. bei 58 str. 1 d. 3 p., Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 str. 3 d. 1 p. ir 6 str. 5 d. bei Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (Žin., 2011, Nr. 79-3869), nusprendžia:


1. Užbaigti Siesartėnų pagrindinės mokyklos reorganizavimą 2012 m. rugpjūčio 31 d. ir prijungti ją prie Šakių „Varpo“ vidurinės mokyklos. 


2. Užbaigti Šakių „Aukuro“ pagrindinės mokyklos reorganizavimą 2012 m. rugpjūčio 31 d. ir prijungti ją prie Šakių „Varpo“ vidurinės mokyklos.

3. Patvirtinti Siesartėnų ir Šakių „Aukuro“ pagrindinių mokyklų bei Šakių „Varpo“ vidurinės mokyklos reorganizavimo sąlygų aprašą (pridedama).

4. Patvirtinti Šakių „Varpo“ vidurinės mokyklos nuostatus (pridedama). 

5. Įgalioti Šakių „Varpo“ vidurinės mokyklos direktorių pasirašyti nuostatus ir įregistruoti juos valstybės įmonės Registrų centro Marijampolės filiale.

6. Pripažinti netekusiais galios rajono savivaldybės tarybos:

6.1. 2009 m. rugsėjo 24 d. sprendimo Nr. T- 318 „Dėl Siesartėnų ir Sudargo Martyno Sederevičiaus pagrindinių mokyklų nuostatų tvirtinimo“ 1.1. p.; 

6.2. 2009 m. vasario 26 d. sprendimo Nr. T-56 „Dėl Beržynų, Gerdžiūnų Petro Dumčiaus, Kidulių, Paluobių, Siesartėnų, Slavikų, Sudargo Martyno Sederevičiaus, Šakių „Aukuro“ ir Žvirgždaičių pagrindinių mokyklų nuostatų tvirtinimo“ 1.8. p.; 


6.3. 2010 m. gegužės 27 d. sprendimą Nr. T-153 „Dėl Šakių „Varpo“ vidurinės mokyklos nuostatų tvirtinimo“.

7. Nustatyti, kad šio sprendimo 4 ir 6 punktai įsigalioja nuo 2012 m. rugsėjo 1 d.

8. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. eras

